સતલાસણા તાલુકાનાં ખોડામલી ગામની સીમમાં આવેલી સરસ્વતી ક્વોરી જવાના રસ્તાની બાજુમાં હત્યા કરાયેલી અજાણ્યા પુરૂષની લાશ મળી આવતાં ચકચાર મચી ગઈ છે. પોલીસની તપાસ દરમિયાન મૃતકની આંખમાં મરચું નાંખી, સુતરની દોરી વડે ગળે ટૂંપો આપીને મોત નીપજાવ્યા બાદ પુરાવાનો નાશ કરવા માટે જ્વલનશીલ પદાર્થ છાંટીને લાશ સળગાવી દીધી છે. સતલાસણા પોલીસે હત્યાનો ગુનો નોંધીને લાશની ઓળખ તેમજ હત્યાનાં કારણો અંગે તપાસ હાથ ધરી છે. સતલાસણા પોલીસ સ્ટેશનનાં સૂત્રો પાસેથી મળેલી માહીતી મુજબ શનિવારે સવારે ૯-૩૦ કલાક પહેલાં આ લાશ મળી હતી.મરણ જનાર એક અજાણ્યો ઈસમ છે.